31998D0296
L 132/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 април 1998 година
за изменение на Решение 83/471/ЕИО относно Контролния комитет на Общността за прилагане на скàлата на Общността за класифицикация на кланичните трупове на възрастни говеда
(98/296/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1208/81 на Съвета от 28 април 1981 г. относно определяне на скàла на Общността за класификация на кланичните трупове на възрастни говеда (1), последно изменен с Регламент (ЕИО) № 1026/91 (2), и по-специално член 5, четвърти параграф от него,
като има предвид, че въз основа на натрупания опит е необходимо да се извърши адаптиране на подробните правила относно състава на Контролния комитет, посочен в член 5 от горепосочения регламент, както и честотата на проверките на място и срока на предаване на докладите от проверките; като има предвид, че въз основа на това е необходимо адаптирането на Решение 83/471/ЕИО на Комисията (3), последно изменено с Решение 95/201/ЕО (4);
като има предвид, че мерките, предвидени в настоящото решение, са в съответствие със становището на Управителния комитет по говеждо и телешко месо,
ПРИЕ НАСТОЯЩОТО РЕШЕНИЕ:
Член 1
Решение 83/471/ЕИО се изменя, както следва:
1.
В член 2 параграф 2 се заменя от следния текст:
„2. Проверките на място се извършват в определена държава-членка от делегация на Комитета, която включва максимум:
-
трима експерти от Комисията, като единият от тях е натоварен с ръководството на комитета,
-
един експерт от посочената по-горе държава-членка,
-
осем експерти от други държави-членки.“
2.
В член 3 параграф 2, първа алинея се заменя от следния текст:
„2. Проверките на място се извършват на редовни интервали във всяка държава-членка и при необходимост могат да бъдат последвани от допълнителни посещения.
В този случай съставът на Комитета може да бъде намален.“
3.
В член 4 параграф 2 се заменя от следния текст:
„2. Председателят на Комитета изготвя доклад относно извършените проверки, в който се представят заключенията, посочени в параграф 1. Този доклад се изпраща в най-кратък срок на посетената държава-членка, а след това и на останалите държави-членки.“
Член 2
Адресати на настоящото решение са държавите-членки.
Съставено в Брюксел на 23 април 1998 година.